WHO ने कोरोना के नए Omicron वेरिएंट को लेकर फिर चेताया, दुनिया भर में जोखिम ‘काफी ज्यादा’
विश्व स्वास्थ्य संगठन ने आगाह किया है कि कोविड-19 के ओमीक्रोन वेरिएंट का जोखिम ‘काफी ज्यादा’ है। डब्ल्यूएचओ ने कहा कि कोरोना का ओमीक्रोन वेरिएंट कितना संक्रामक और खतरनाक स्‍ट्रेन है, इसे लेकर अभी भी अनिश्चितता बनी हुई है।
Omicron Latest Update News: देश और दुनिया में कोरोना के नए ओमीक्रोन वेरिएंट (Omicron Variant) को लेकर चिंता लगातार बढ़ती जा रही है। विश्व स्वास्थ्य संगठन (WHO) ने एक बार फिर से ओमीक्रोन वेरिएंट को लेकर फिर से चेतावनी दी है। विश्व स्वास्थ्य संगठन ने आगाह किया है कि कोविड-19 के ओमीक्रोन वेरिएंट का जोखिम ‘काफी ज्यादा’ है। डब्ल्यूएचओ ने कहा कि कोरोना का ओमीक्रोन वेरिएंट कितना संक्रामक और खतरनाक स्‍ट्रेन है, इसे लेकर अभी भी अनिश्चितता बनी हुई है।दक्षिण अफ्रीका में मिला कोरोना के नए वेरिएंट ओमीक्रोन ने पूरी दुनिया में दहशत फैला दी है। बता दें कि, इससे पहले भी WHO ने माना था है कि कोरोना का नया ओमिक्रोन वेरिएंट लोगों के लिए खतरनाक साबित हो सकता है। ये दोनों टीका लगा चुके लोगों में भी संक्रमण होने का पता चला है। इतना ही नहीं इजरायल में नए वेरिएंट से संक्रमित हुए एक व्यक्ति को कोरोना टीकों के दोनों डोज के साथ तीसरी बूस्टर खुराक भी दी गई थी। जानकारी के अनुसार ओमिक्रोन में कई स्पाइक प्रोटीन म्यूटेशन हैं और यह बेहद संक्रामक है। Omicron एक ग्रीक शब्द है। डॉक्टरों और विशेषज्ञों की टीम ये मान रही है कि नया वेरियंट ज्यादा ट्रांसमिसबल है और ये इम्यूनिटी को तेजी से मात देने में कुशल है।भारत सरकार ने इंटरनेशनल यात्रियों के लिए नई गाइडलाइंस जारी कीबता दें कि, भारत में भी ओमिक्रोन वेरिएंट को लेकर सतर्कता बढ़ा दी गई है। कोरोना के नए ओमिक्रोन वेरिएंट को देखते हुए केंद्र सरकार ने इंटरनेशनल यात्रियों के लिए नई गाइडलाइंस जारी की है, जोकि 1 दिसंबर से लागू होगी। नई गाइडलाइंस के मुताबिक, किसी भी इंटरनेशनल डेस्टिनेशन से भारत आने वाले यात्रियों से उनकी पिछले 14 दिन की ट्रैवल हिस्ट्री का रिकॉर्ड मांगा जाएगा यानी वे इस दौरान किस-किस देश में गए, इसकी जानकारी देनी होगी। बता दें कि, कोरोना वायरस के नए वेरिएंट ओमीक्रोन का पहला मामला साउथ अफ्रीका से आने के बाद अब ये दुनिया के कई देशों तक पहुंच गया है। दुनिया के कई देशों ने ‘ओमीक्रोन’ को देखते हुए सीमा बंद करने का फैसला लियादुनिया के कई और देशों में कोविड-19 के नए स्वरूप ‘ओमीक्रोन’ के मामले सामने आने के बाद कई सरकारों ने अपने-अपने देश की सीमा बंद करने जैसे कदम उठाए हैं जबकि वैज्ञानिकों का कहना है कि अभी यह स्पष्ट नहीं है कि वायरस का यह स्वरूप पहले सामने आए स्वरूपों से ज्यादा खतरनाक है या नहीं। नए स्वरूप की पहचान दक्षिण अफ्रीका के अनुसंधानकर्ताओं ने कुछ दिन पहले की थी और अभी तक इसके ज्यादा संक्रामक होने या इससे मरीज के गंभीर रूप से बीमार पड़ने या इसके टीके के असर को नकारने जैसी जानकारियां उपलब्ध नहीं हो पाई हैं। लेकिन कई देशों ने एहतियाती कदम उठाए हैं। ओमीक्रोन वेरिएंट के 30 से ज्यादा म्यूटेशन, दिल्ली एम्स चीफ रणदीप गुलेरिया का दावाओमीक्रोन वायरस को लेकर दिल्ली एम्स (Delhi AIIMS) प्रमुख डॉ. रणदीप गुलेरिया ने आशंका व्यक्त की है कि ओमिक्रोन वेरिएंट के स्पाइक एरिया में 30 से ज्यादा म्यूटेशन के कारण वैक्सीन की प्रभावशीलता भी कम हो सकती है। डॉ. गुलेरिया ने कहा कि इस वेरिएंट के स्पाइक प्रोटीन एरिया में 30 से भी ज्यादा म्यूटेशन हो चुके हैं, जिसके चलते यह वैक्सीन को भी चकमा दे सकता है। उन्होंने बताया कि अधिकांश टीके स्पाइक प्रोटीन के खिलाफ एंटीबॉडी बनाकर काम करते हैं, इसलिए स्पाइक प्रोटीन क्षेत्र में इतने सारे परिवर्तन से कोविड-19 टीकों की प्रभावशीलता कम हो सकती है।